Austrougarska Tvrđava Strač
<s>Tvrđava Strač su fortifikacioni objekti iz doba Austrougarske u pojasu Trebinje - Bileća, Bosna i Hercegovinagrađeni od 1910. do 1916. godine, sa ciljem zaštite Bokokotorskog zaliva, odnosno i priprema Austrougarske za rat nakon aneksije BiH.</s><s>Bila je drugo po veličini austrougarsko vojno utvrđenje u ovoj monarhiji.</s>

<s>Austrijanac Konstantin Volker iz Instituta za istorijsku arhitekturu u Gracu istraživao je fortifikacione objekte u okviru svoje doktorske disertacije.</s><s>Objekti su imali ogromne profile željezne konstrukcije od kojih je veliki dio poslije Drugog svjetskog rata u obnovi i izgradnji zemlje sa kule skinut i pretopljen.</s><s>Ovaj fortifikacioni objekat bio je naoružan sa dvije haubice 100 milimetara od sedam kilometara dometa i sa dva topa za ličnu odbranu, te sa 24 mitraljeza i 12 reflektora.</s><s>Na vrhu ovog objekta su četiri čelične kupole, napola zidane a napola gotovo uklesane u kamen.</s><s>Kupole su teške oko 25 tona, od kojih su dvije bile osmatračnice, a dvije su služile za haubice.</s><s>One su izvučene,  "Poršeovim" traktorom, a ne volovskim zapregama kako se mislilo.</s>

<s>Istraživanje je potvrdilo i da su u unutrašnjosti objekta vojnici imali agregat na dizel gorivo, ali i žičaru koja se koristila prilikom gradnje objekta, o čemu svjedoče podaci iz Beča koje će trebati potvrditi.</s>

<s>Danas je veći dio objekta Strača, koji je imao od 50 do 60 prostorija za smještaj vojske, urušen sam od sebe, a jedan dio je još očuvan pa je ono što se vidi najviše ruševina, osim jedne očuvane prostorije sa protivmitraljeskim štitom.</s>

<s>Austrijski stručnjaci, preračunavajući ondašnje krune u današnju valutu evro, izračunali da je gradnja ove tvrđave na Straču koštala 60 miliona evra.</s>

<s>Ovo mjesto ima ogromni turistički potencijal.</s><s>Problem je što se još ne zna ko je legitimni vlasnik Strača – država, grad, neko drugo pravno ili fizičko lice.</s>

<s>Prema odluci Ministarstva kulture BiH tvrđava Strač iznad Trebinja nije zaštićeno kulturno dobro.</s><s>Emir Kusturica je dobio dozvolu da sruši više starih objekata na području Trebinja i Hercegovine kako bi iskoristio klesani kamen (i sa tvrđave Strač) za gradnju objekta Andrićgrad u Višegradu.</s>

<s>Reference</s>

<s>S
Trebinje</s>

